Diari Oficial de la Generalitat Valenciana


Sumari del DOGV 5291, del 29-06-2006 (2006/7305)

RESOLUCIÓ de 16 de juny de 2006, de la Universitat d'Alacant, per la qual es convoquen a concurs places de professor col·laborador en règim de contractació laboral.
--------------------------------------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7305


Data del document
:   16-06-2006

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu
    * sociologia
    * història
    * treballador social
    * enginyer
    * lingüística
    * professió de la informàtica
    * ciència econòmica
    * professió de l'urbanisme
    * ensenyament d'idiomes
    * universitat
    * personal docent
    * professió jurídica
    * geologia

RESOLUCIÓ de 16 de juny de 2006, de la Universitat d'Alacant, per la qual es convoquen a concurs places de professor col·laborador en règim de contractació laboral. [2006/F7305]  
En compliment del que disposa el Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, este Rectorat ha resolt convocar a concurs les places de professor col·laborador en règim de contractació laboral que es relacionen en l'annex I de la present resolució, d'acord amb les següents bases:  
1. Normes generals  
Aquests concursos es regiran pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, pels acords del Consell de Govern aplicables, i la resta de normativa de general aplicació.  
2. Requisits  
2.1. El compliment dels requisits per a concursar a cada la figura de Professor Col·laborador, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.  
2.2. Requisits de caràcter general:  
a) Tindre complits els díhuit anys i no haver complit l'edat de jubilació.  
b) Estar en possessió o en condicions d'obtindre el títol acadèmic exigit per a cada figura. En cas d'haver fet els seus estudis fora de l'Estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea presentaren bé l'homologació o bé la credencial de reconeixement dirigit a l'exercici de la professió de Professor d'Universitat.  
c) No patir malaltia o discapacitat física o psíquica que li impedisca l'exercici de les corresponents funcions.  
d) No haver sigut separat del servici ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants que no tinguen nacionalitat espanyola no podran estar sotmesos a sanció disciplinària o condemna penal que impedisca, en el seu Estat, l'accés a la funció pública.  
e) Els aspirants que no siguen de nacionalitat espanyola hauran de posseir un coneixement del castellà adequat per al desenvolupament de les seues funcions.  
f) Els aspirants que sol·liciten plaça en què s'establisca l'ensenyança en llengua valenciana, serà necessari el coneixement del valencià del nivell mitjà.  
2.3. Requisits de caràcter específic per a la figura de Professor Col·laborador:  
a) Ser llicenciat, arquitecte, enginyer, diplomat universitari, arquitecte tècnic o enginyer tècnic.  
b) Disposar d'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.   
3. Sol·licituds  
Els qui vulguen prendre part en els concursos presentaran, per cada plaça sol·licitada, la corresponent instància segellada, en el termini de 20 dies hàbils comptats a partir del dia següent al de publicació d'esta convocatòria en el Diari Oficial de la Generalitat Valenciana, bé en el Registre General de la Universitat, o bé, per qualsevol de les formes previstes en l'art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de Correus hauran d'anar en sobre obert perquè l'empleat de Correus puga estampar en cada una d'estes el segell de dates abans del seu certificat i dirigir·se al Campus de Sant Vicent del Raspeig, Ap. 99, E-03972 . Alacant. Esta instància, que s'ajustarà al model annex II d'esta convocatòria, anirà acompanyada de la documentació que a continuació es detalla:   
a) D'acord amb l'art. 130 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat (DOGV de 22 de març), resguard que justifique el pagament de 24,82 euros, en concepte d'admissió a proves, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (IVD-3984), en el compte número 02116166/71 de l'oficina 3191, DC 11, referenciant junt amb el nom i cognoms, el número de DNI i el número de la plaça.   
b) Fotocòpia del DNI o, en cas d'estrangers, del document que acredite la seua identitat i data de naixement.   
c) Fotocòpia del títol acadèmic exigit.  
d) Fotocòpia de l'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
e) En cas de tractar-se d'una plaça en què s'establisca l'ensenyança en llengua valenciana, s'aportarà fotocòpia del certificat de Capacitació Docent en Valencià de la Conselleria de Cultura, Educació i Esport; certificat de Nivell Mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
3.1. Traducció de documents.  
Aquells documents acreditatius dels requisits presentats en un idioma distint d'algun dels oficials a la Comunitat Valenciana, hauran d'anar acompanyats de traducció jurada.  
4. Protecció de dades personals  
Les dades de caràcter personal arreplegades en els documents aportats pels aspirants quedaran inclosos en el fitxer automatitzat, el responsable del qual és el Gerent de la Universitat d'Alacant, comprometent-se aquest a no fer un ús de les dades personals arreplegades diferent d'aquell per al que han sigut sol·licitades, d'acord amb la Llei Orgànica 15/1999, de 13 de desembre, de Protecció de Dades.  
La Universitat d'Alacant informa sobre la possibilitat d'exercir els drets d'accés, rectificació, cancel·lació i, si és procedent, d'oposició, d'acord amb l'article 5 de la Llei; drets que han de ser exercits, per escrit, davant del secretari general d'esta Universitat.  
5. Relació d'admesos i exclosos  
5.1. Expirat el termini de presentació d'instàncies, es publicarà la relació provisional d'admesos i exclosos en el Diari Oficial de la Generalitat Valenciana, en la pàgina web de la Universitat i en el tauler d'anuncis de l'edifici de Rectorat i Serveis Generals d'aquesta Universitat, amb indicació de la causa d'exclusió.   
En el termini de 10 dies hàbils comptats a partir del següent al de la publicació en el Diari Oficial de la Generalitat Valenciana, els interessats podran esmenar el defecte que haja motivat l'exclusió.   
5.2. Conclòs aquest termini es publicarà la relació definitiva d'admesos i exclosos en el Diari Oficial de la Generalitat Valenciana, en la pàgina web de la Universitat i en el mateix tauler.  
5.3. D'acord amb el que preveu l'art. 59.6.b) de la Llei 30/1992, de 26 novembre, modificada per la Llei 4/1999, aquestes publicacions substituiran la notificació personal als interessats i produiran els mateixos efectes.  
5.4. Aquells que resulten exclosos en la relació definitiva podran sol·licitar el reintegrament de les taxes per mitjà d'instància dirigida al vicerector de Planificació Econòmica de la Universitat d'Alacant, en la que es faran constar les dades de tipus bancari on es farà efectiva la transferència.  
6. Comissions de selecció  
6.1. Els concursos seran jutjats per les corresponents Comissions de Selecció, que, conforme a la normativa de la Universitat d'Alacant, estaran integrades per cinc membres de ple dret.   
6.2. Els membres que componen cada Comissió de Selecció es publicaran en el Diari Oficial de la Generalitat Valenciana i en el tauler d'anuncis de Rectorat i Serveis Generals en la mateixa resolució per la qual es publique la relació definitiva d'admesos i exclosos, disposant-se d'un termini de 10 dies a comptar des del següent a la publicació per a formular recusació davant del Rector, que es resoldrà d'acord amb el que disposa els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27).  
6.3. Les Comissions de Selecció hauran de constituir-se en el termini d'un mes a comptar des de l'endemà de la seua publicació en el Diari Oficial de la Generalitat Valenciana. L'anunci de la data prevista per a l'acte de Constitució es publicarà de la mateixa forma amb una antelació mínima de 10 dies.   
6.4. Els membres de les Comissions de Selecció percebran les gratificacions per assistències fixades en la normativa de la Universitat d'Alacant, sobre indemnitzacions per raó del servici.   
7. Procediment de selecció  
El procediment de selecció dels concursants està integrat per dos fases:  
7.1. Primera fase. La Comissió procedirà a avaluar els mèrits al·legats i acreditats pels aspirants d'acord amb el barem general annex IV aprovat en Consell de Govern.   
Per a això, la Comissió, per mitjà de publicació en la web de la Universitat i en el tauler d'anuncis de l'edifici de Rectorat i Serveis Generals, convocarà als aspirants perquè aporten, per exemplar quintuplicat:  
. Currículum, d'acord amb el model que s'inclou en la convocatòria (annex III) i documentació que acredite fefaentment els mèrits al·legats.  
. Programa raonat relatiu a una assignatura troncal o obligatòria de l'àrea de coneixement a què es vincule la plaça.  
En les 48 hores següents a la presentació de la dita documentació, la Comissió farà pública en la web de la Universitat, així com en el tauler d'anuncis del centre en els locals del qual s'haja constituït i desenrotlle les seues actuacions, la puntuació assignada als mèrits així com la data, lloc i hora de la realització de la segona fase del procediment selectiu.   
Per a superar esta fase, els aspirants hauran d'aconseguir una puntuació igual o superior a 50 punts.   
7.2. Segona fase. Composta per dos parts: a) Defensa i debat del programa docent presentat pel candidat; la defensa es realitzarà en un temps mínim de 30 minuts i el debat en un temps màxim de 120 minuts. b) Exposició d'un tema a elegir pel candidat d'entre els inclosos en el seu programa, durant un temps mínim de 45 minuts. La Comissió podrà formular quantes preguntes i aclariments considere necessari, durant un temps màxim de 120 minuts.  
Per a superar esta fase el candidat haurà d'obtindre una puntuació igual o superior a 50 punts.   
8. Resolució del concurs  
La Comissió de Selecció a partir de la valoració dels concursants elaborarà la proposta de provisió de la plaça o places a cobrir a favor del candidat o candidats que hagen obtingut la major puntuació i, subsidiàriament, per al cas de renúncia del candidat o candidats proposats, als que els seguisquen en l'orde de puntuació, sempre que hagen obtingut la puntuació mínima necessària. En cas d'empat entre els candidats amb major puntuació es portarà a terme una votació entre els membres de la comissió, resultant proposat aquell candidat que obtinga nombre més gran de vots.   
La Comissió publicarà en la pàgina web de la Universitat, així com en el tauler d'anuncis de l'edifici de Rectorat i Serveis Generals i en el del centre en els locals del qual s'haja realitzat el procediment, la puntuació obtinguda per cada candidat, el resultat de la votació, si és procedent, així com la proposta de provisió de la plaça o places.   
9. Recurs d'alçada  
Contra la proposta de la Comissió es podrà interposar, en el termini d'un mes, recurs d'alçada, que serà resolt pel rector, previ informe de la Comissió de Reclamacions de la Universitat conforme als articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; el dit termini es computarà a partir de la publicació de la mateixa en el tauler d'anuncis del centre i la pàgina web de la Universitat. La interposició del recurs paralitzarà la tramitació del procediment.  
10. Publicació de la proposta d'adjudicació en el Diari Oficial de la Generalitat Valenciana  
Transcorregut el termini previst per a la interposició i resolució, si és procedent, de recurs, es procedirà a enviar la proposta d'adjudicació de la plaça o places al Diari Oficial de la Generalitat Valenciana per a la seua publicació.   
11. Firma del contracte  
11.1. En el termini d'un mes des de la publicació del resultat del procediment selectiu en el Diari Oficial de la Generalitat Valenciana, el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.   
11.2. Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'esta Universitat.  
11.3. Les retribucions s'establiran d'acord amb el que regula el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta Universitat, segons s'arreplega en l'annex V.  
11.4. En cas de no formalitzar el contracte en el termini establit en esta base, per causa imputable a l'interessat, el candidat proposat perdrà el seu dret, llevat que el dit termini haja sigut ampliat, a petició motivada de l'interessat formulada amb anterioritat a l'expiració d'este, pel Vicerectorat d'Ordenació Acadèmica i Professorat, i escoltat el director del Departament a què està adscrita la plaça.  
12. Informació  
La informació referent a esta convocatòria i el seu procés serà facilitada en la Unitat d'Accés PDI del Servei de Selecció i Formació, de 09.00 a 14.00 hores (Tel.: 361592693, ext. 3040) de dilluns a divendres. També podrà consultar-se en la pàgina Web de la Universitat d'Alacant, la direcció de la qual és http://www.ua.es/va/servicios/syf/acceso\_pdi/index.html.  
Alacant, 16 de juny de 2006.. El rector, p .d. (Res. rectoral 25.01.2005) el vicerector d'Ordenació Acadèmica i Professorat: Antonio Marcilla Gomis.  
ANNEX I  
PLAÇA: DC03035  
CATEGORIA: Professor Col·laborador  
ÀREA DE CONEIXEMENT: Treball Social i Serveis Socials  
DEPARTAMENT: Treball Social i Serveis Socials  
ACTIVITAT: Docència en Servicis Socials III i col·laboració en les activitats acadèmiques de l'àrea de coneixement  
DEDICACIÓ: Completa  
DURACIÓ: Indefinida  
CENTRE: E.U. de Treball Social  
PLAÇA: DC03058  
CATEGORIA: Professor Col·laborador  
ÀREA DE CONEIXEMENT: Dret Civil  
DEPARTAMENT: Dret Civil  
ACTIVITAT: Dret Civil I i Dret Civil II  
DEDICACIÓ: Completa  
DURACIÓ: Indefinida  
CENTRE: Facultat de Dret  
PLAÇA: DC03071  
CATEGORIA: Professor Col·laborador  
ÀREA DE CONEIXEMENT: Dret Processal  
DEPARTAMENT: Dret Mercantil i Dret Processal  
ACTIVITAT: Assignatures de l'àrea de Dret Processal  
DEDICACIÓ: Completa  
DURACIÓ: Indefinida  
CENTRE: Facultat de Dret  
PLAÇA: DC03072  
CATEGORIA: Professor Col·laborador  
ÀREA DE CONEIXEMENT: Geodinàmica Interna  
DEPARTAMENT: Ciències de la Terra i del Medi Ambient  
ACTIVITAT: Tècniques Cartogràfiques (Enginyeria Geològica). Geofísica Aplicada i Prospecció Geoquímica  
DEDICACIÓ: Completa  
DURACIÓ: Indefinida  
CENTRE: Facultat de Ciències  
PLAÇA: DC03073  
CATEGORIA: Professor Col·laborador  
ÀREA DE CONEIXEMENT: Petrologia i Geoquímica  
DEPARTAMENT: Ciències de la Terra i del Medi Ambient  
ACTIVITAT: Petrologia Aplicada i Geoquímica de les Aigües Naturals  
DEDICACIÓ: Completa  
DURACIÓ: Indefinida  
CENTRE: Facultat de Ciències  
PLAÇA: DC03074  
CATEGORIA: Professor Col·laborador  
ÀREA DE CONEIXEMENT: Llenguatges i Sistemes Informàtics  
DEPARTAMENT: Llenguatges i Sistemes Informàtics  
ACTIVITAT: Programació orientada a objectes. Processadors de Llenguatge  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03075  
CATEGORIA: Professor Col·laborador  
ÀREA DE CONEIXEMENT: Llenguatges i Sistemes Informàtics  
DEPARTAMENT: Llenguatges i Sistemes Informàtics  
ACTIVITAT: Disseny i Programació Avançades. Fonaments de Programació 2  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03076  
CATEGORIA: Professor Col·laborador  
ÀREA DE CONEIXEMENT: Llenguatges i Sistemes Informàtics  
DEPARTAMENT: Llenguatges i Sistemes Informàtics  
ACTIVITAT: Noves tecnologies aplicades a l'Educació. Enginyeria del Llenguatge Natural  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03079  
CATEGORIA: Professor Col·laborador  
ÀREA DE CONEIXEMENT: Ciència de la Computació i Intel·ligència Artificial  
DEPARTAMENT: Ciència de la Computació i Intel·ligència Artificial  
ACTIVITAT: Tècniques d'Intel·ligència Artificial (Enginyeria en Informàtica) i Tecnologies Web de les titulacions d'Informàtica  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03080  
CATEGORIA: Professor Col·laborador  
ÀREA DE CONEIXEMENT: Ciència de la Computació i Intel·ligència Artificial  
DEPARTAMENT: Ciència de la Computació i Intel·ligència Artificial  
ACTIVITAT: Fonaments d'Intel·ligència Artificial (Enginyeria en Informàtica) i Jocs i Realitat Virtual de les titulacions d'Informàtica  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03081  
CATEGORIA: Professor Col·laborador  
ÀREA DE CONEIXEMENT: Ciència de la Computació i Intel·ligència Artificial  
DEPARTAMENT: Ciència de la Computació i Intel·ligència Artificial  
ACTIVITAT: Fonaments d'Intel·ligència Artificial (Enginyeria en Informàtica) i Infografia i Realitat Virtual (E.T. de Telecomunicació: So i Imatge)  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03082  
CATEGORIA: Professor Col·laborador  
ÀREA DE CONEIXEMENT: Ciència de la Computació i Intel·ligència Artificial  
DEPARTAMENT: Ciència de la Computació i Intel·ligència Artificial  
ACTIVITAT: Tècniques d'Intel·ligència Artificial (Enginyeria en Informàtica) i Fonaments de Programació I de les titulacions d'Informàtica  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03084  
CATEGORIA: Professor Col·laborador  
ÀREA DE CONEIXEMENT: Sociologia  
DEPARTAMENT: Sociologia I i Teoria de l'Educació  
ACTIVITAT: Docència e Investigació en .Teoria de la Població. (Llicenciatura en Sociologia). Docència en Castellà i Valencià  
DEDICACIÓ: Completa  
DURACIÓ: Indefinida  
CENTRE: Facultat de Ciències Econòmiques i Empresarials  
PLAÇA: DC03094  
CATEGORIA: Professor Col·laborador  
ÀREA DE CONEIXEMENT: Lingüística General  
DEPARTAMENT: Filologia Espanyola, Lingüística General i Teoria de la Literatura  
ACTIVITAT: Lingüística General i Lingüística aplicada a la traducció  
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03097  
CATEGORIA: Professor Col·laborador  
ÀREA DE CONEIXEMENT: Filologia Anglesa  
DEPARTAMENT: Filologia Anglesa  
ACTIVITAT: Gramàtica Anglesa III: Morfologia, Lexicografia, Semàntica i Lingüística del text  
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03129  
CATEGORIA: Professor Col·laborador  
ÀREA DE CONEIXEMENT: Economia Aplicada  
DEPARTAMENT: Anàlisi Econòmica Aplicada  
ACTIVITAT: Economia del Turisme  
DEDICACIÓ: Completa  
DURACIÓ: Indefinida  
CENTRE: Facultat de Ciències Econòmiques i Empresarials  
PLAÇA: DC03141  
CATEGORIA: Professor Col·laborador  
ÀREA DE CONEIXEMENT: Sociologia  
DEPARTAMENT: Sociologia II, Psicologia, Comunicació i Didàctica  
ACTIVITAT: Tècniques d'investigació social  
DEDICACIÓ: Completa  
DURACIÓ: Indefinida  
CENTRE: Facultat de Ciències Econòmiques i Empresarials  
PLAÇA: DC03143  
CATEGORIA: Professor Col·laborador  
ÀREA DE CONEIXEMENT: Antropologia Social  
DEPARTAMENT: Humanitats Contemporànies  
ACTIVITAT: Trastorns del comportament alimentari i Antropologia i grups minoritaris actuals  
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03144  
CATEGORIA: Professor Col·laborador  
ÀREA DE CONEIXEMENT: Història Contemporània  
DEPARTAMENT: Humanitats Contemporànies  
ACTIVITAT: Mètodes i tècniques d'investigació històrica i Cine i història contemporània  
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03146  
CATEGORIA: Professor Col·laborador  
ÀREA DE CONEIXEMENT: Filologia Llatina  
DEPARTAMENT: Prehistòria, Arqueologia, Història Antiga, Filologia Grega i Filologia Llatina  
ACTIVITAT: Llatí I. Docència en castellà i valencià   
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03151  
CATEGORIA: Professor Col·laborador  
ÀREA DE CONEIXEMENT: Filologia Catalana  
DEPARTAMENT: Filologia Catalana  
ACTIVITAT: Semàntica i Lexicologia Catalanes  
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03152  
CATEGORIA: Professor Col·laborador  
ÀREA DE CONEIXEMENT: Filologia Catalana  
DEPARTAMENT: Filologia Catalana  
ACTIVITAT: Onomàstica Catalana  
DEDICACIÓ: Completa  
DURACIÓ: Indefinida  
CENTRE: Facultat de Filosofia i Lletres  
PLAÇA: DC03157  
CATEGORIA: Professor Col·laborador  
ÀREA DE CONEIXEMENT: Economia Financera i Comptabilitat  
DEPARTAMENT: Economia Financera, Comptabilitat i Màrqueting  
ACTIVITAT: Anàlisi d'Estats Comptables  
DEDICACIÓ: Completa  
DURACIÓ: Indefinida  
CENTRE: Facultat de Ciències Econòmiques i Empresarials  
PLAÇA: DC03158  
CATEGORIA: Professor Col·laborador  
ÀREA DE CONEIXEMENT: Economia Financera i Comptabilitat  
DEPARTAMENT: Economia Financera, Comptabilitat i Màrqueting  
ACTIVITAT: Anàlisi d'Estats Comptables  
DEDICACIÓ: Completa  
DURACIÓ: Indefinida  
CENTRE: Facultat de Ciències Econòmiques i Empresarials  
PLAÇA: DC03159  
CATEGORIA: Professor Col·laborador  
ÀREA DE CONEIXEMENT: Economia Financera i Comptabilitat  
DEPARTAMENT: Economia Financera, Comptabilitat i Màrqueting  
ACTIVITAT: Anàlisi d'Estats Comptables  
DEDICACIÓ: Completa  
DURACIÓ: Indefinida  
CENTRE: Facultat de Ciències Econòmiques i Empresarials  
PLAÇA: DC03163  
CATEGORIA: Professor Col·laborador  
ÀREA DE CONEIXEMENT: Enginyeria de la Construcció  
DEPARTAMENT: Enginyeria de la Construcció, Obres Públiques i Infraestructura Urbana  
ACTIVITAT: Impartir docència i pràctiques en .Obres de Formigó, Construcció metàl·lica i mixta i Gestió de Projectes i Obres. (2 cicle d'Enginyeria de Camins, Canals i Ports) i altres tasques que li assigne el departament  
DEDICACIÓ: Completa  
DURACIÓ: Indefinida  
CENTRE: Escola Politècnica Superior  
PLAÇA: DC03164  
CATEGORIA: Professor Col·laborador  
ÀREA DE CONEIXEMENT: Enginyeria de la Construcció  
DEPARTAMENT: Enginyeria de la Construcció, Obres Públiques i Infraestructura Urbana  
ACTIVITAT: Impartir docència i pràctiques en .Química aplicada a l'Enginyeria Tècnica d'Obres Públiques. i altres tasques que li assigne el departament  
DEDICACIÓ: Completa  
DURACIÓ: Indefinida  
CENTRE: Escola Politècnica Superior